**اپنے بچے کی سکول شروع کرنے میں مدد**

**نرسری اور ریسیپشن (استقبالیہ) کے بچوں سے توقعات ہوتی ہیں کہ؛**

* **وُہ اپنے نام کو پہچانتے ہوں۔**
* **جب کوئی بالغ فرد ان کا نام پکارے تو وُہ روکیں، دیکھیں اور بات سنیں۔**
* **کسی بالغ کو بتا سکیں کہ انہیں کسی قسم کی مدد کی ضرورت ہے۔**
* **اپنے کپڑے جوتے اور کوٹ خود پہننے کے قابل ہوں۔**
* **خود ٹوئیلٹ جانے اور ٹوئیلٹ کو فلش کرنے کے قابل ہوں، اور ہر بار اپنے ہاتھوں کو دھو سکتے ہوں۔**
* **کھانے کے لیئے کرسی ٹیبل پر بیٹھ سکتے ہوں اور چھری اور کانٹے کے ساتھ کھا سکتے ہوں۔**
* **بات چیت کرتے ہوئے اپنی باری کا انتظار کرتے ہوں اور ایک دوسرے سے تہذیب سے بات کرسکتے ہوں۔**
* **نئی چیزیں کرنے کی کوشش کرنے میں خوش ہوں؛ مثال کے طور پر مختلف کھلونے کے ساتھ کھیلنا، مختلف کھیلوں کو کھیلنا، نئے کھانے آزمانا۔**
* **ہر روز سکول باقاعدگی سے آئیں اور وقت پر آئیں۔**

نرسری اور استقبالیہ میں اچھی شروعات میں بچے کی مدد کرنے کے لئے آپ گھر پر جو چیزیں کر سکتے ہیں؛

* **ان سے بات کریں - بات چیت کرنے سے بچوں کی زبان اور سوچ کی مہارت بہتر ہوتی ہے۔**
* **ان کو پڑھ کر سنائیں اور ان کے ساتھ پڑھیں - ان کو احساس دلائیں کہ پڑھنا زندگی کی ایک اہم مہارت ہے اور ہم لطف اُٹھانے کے لئے پڑھ سکتے ہیں. ان کے ساتھ معیاری وقت کے دوران ایک کتاب کا اشتراک کریں اور آپ جو کچھ پڑھیں اس کے بارے میں بات کریں۔ اُن کو تقریبا دس منٹ کے لئے کہانی سننے کے قابل ہونا چاہئے۔**
* **ان کے ساتھ ایسے کھیل کھیلیں جن سے باری لینے اور انتظار کرنے میں حوصلہ افزائی ہوتی ہو۔ اُن کا ایک ایسی صورت حال کا تجربہ بھی مدد گار ثابت ہو گا جس میں کوئی اور جیت جائے۔**
* **جگسا اور اسی طرح کی پہیلیاں بچوں میں غور کرنے اور حرکات کی مہارتوں کو فروغ دینے میں مدد کرتے ہیں۔**
* **سکول میں قواعد پائے جاتے ہیں تا کہ ہر ایک کے ساتھ مناسب طریقے سے سلوک کیا جائے۔ اس کا مطلب یہ ہے کہ بچوں کو جو کچھ کرنے کو کہا جائے اُنھیں ایسا فوری کرنے کا عادی ہونا پڑتا ہے اور اگر گھر پر بھی یہی قواعد ہوں تو یہ حقیقی طور پر مددگار ثابت ہوتا ہے۔**
* **معمول اور بستر کے اوقات - بچے کو سکول کی سرگرمیوں سے کافی تھکاوٹ ہوسکتی ہے اور اُن کا وقت پر بستر میں جانا اُن کو سکول میں سیکھنے میں مدد کرتا ہے۔ انہیں 7 بجے سے پہلے بستر میں ہونا چاہئے۔**
* **چیزوں کو یاد کرنے، جیسا کہ نرسری رائیم (شاعری)، سے سیکھنے میں آپ کے بچے کی صلاحیت کو فروغ دینے میں مدد ملے گی.**
* **اپنے بچے کو تصاویر بنانے، لکھنے، گننے ، قینچی کے ساتھ کاٹنے اور گلو کے استعمال کی جس قدر حوصلہ افزائی کرسکتے ہیں کریں۔**
* **اپنے بچے کے ساتھ گننے اور چیزوں کی پیمائش کرنے کے معقول طریقے تلاش کریں، جیسا کہ بیکنگ (کیک وغیرہ بنانا)، کھانا پکانا۔**
* **اپنے بچے کے خود مختار ہونے میں حوصلہ افزائی کریں. انہیں خود کام کرنے دیں - چاہے اس میں زیادہ وقت لگے۔**